stanford-oval/wikipedia huggingface dataset:
กลุ่มโรงเรียนวิทยาศาสตร์จุฬาภรณราชวิทยาลัย
หลักสูตรของโรงเรียน

ในช่วงก่อนเป็นโรงเรียนวิทยาศาสตร์ภูมิภาค โรงเรียนใช้หลักสูตรแกนกลางของกระทรวงศึกษาธิการ ต่อมาในปี พ.ศ. 2551 มีการใช้หลักสูตรวิทยาศาสตร์ของโรงเรียนมหิดลวิทยานุสรณ์ในห้องเรียนที่คัดเลือกนักเรียนร่วมกับโรงเรียนมหิดลวิทยานุสรณ์
จนกระทั่งคณะรัฐมนตรีมีมติดำเนินการโครงการพัฒนาโรงเรียนจุฬาภรณราชวิทยาลัยให้เป็นโรงเรียนวิทยาศาสตร์ภูมิภาค จึงได้ดำเนินการพัฒนาหลักสูตรโรงเรียนวิทยาศาสตร์ภูมิภาค เพื่อพัฒนานักเรียนให้เป็นตามไปเป้าหมายของโรงเรียน โดยแบ่งเป็นหลักสูตรสำหรับนักเรียนระดับชั้นมัธยมศึกษาตอนต้น และระดับชั้นมัธยมศึกษาตอนปลาย นักเรียนจะต้องลงทะเบียนเรียนตามหน่วยกิตที่กำหนด โดยมีผลการเรียนแต่ละรายวิชาไม่ต่ำกว่า 3.00 นอกจากนี้จะต้องเข้าร่วมกิจกรรมพัฒนาผู้เรียน ผ่านการประเมินความสามารถด้านการอ่าน คิด วิเคราะห์และเขียน และผ่านการประเมินคุณลักษณะอันพึงประสงค์
หลักสูตรของโรงเรียน > ระดับชั้นมัธยมศึกษาตอนต้น

ปัจจุบันใช้หลักสูตรโรงเรียนวิทยาศาสตร์ภูมิภาค ระดับชั้นมัธยมศึกษาตอนต้น พุทธศักราช 2566 (ฉบับปรับปรุง พุทธศักราช 2567) โดยแบ่งรายวิชาออกเป็น 2 กลุ่ม ดังนี้
รายวิชาพื้นฐาน ประกอบด้วยรายวิชา 8 กลุ่มสาระการเรียนรู้ โดยมีเนื้อหาและเวลาเรียนแต่ละรายวิชาเช่นเดียวกับหลักสูตรแกนกลางการศึกษาขั้นพื้นฐาน พุทธศักราช 2551
รายวิชาเพิ่มเติม แบ่งออกเป็น 2 กลุ่ม ดังนี้
รายวิชาเพิ่มเติม กลุ่มที่ 1 เป็นรายวิชาที่สร้างขึ้นเพื่อสนองและสอดคล้องกับการพัฒนานักเรียนของโรงเรียนวิทยาศาสตร์ภูมิภาค โดยนักเรียนทุกคนต้องลงทะเบียนรายวิชากลุ่มนี้ทั้งหมด รายวิชาในกลุ่มนี้ ได้แก่ การเขียนเชิงวิชาการ คณิตศาสตร์เพิ่มเติม การสืบเสาะอย่างวิทยาศาสตร์ โครงงาน ภาษาอังกฤษฟังพูด ภาษาอังกฤษรอบรู้ การเขียนภาษาอังกฤษเชิงสร้างสรรค์ ภาษาต่างประเทศที่ 2 หน้าที่พลเมือง และอาเซียนศึกษา
รายวิชาเพิ่มเติม กลุ่มที่ 2 เป็นรายวิชาเลือกเสรี นักเรียนสามารถเลือกได้ตามความถนัดและความสนใจ
หลักสูตรของโรงเรียน > ระดับชั้นมัธยมศึกษาตอนปลาย

ปัจจุบันใช้หลักสูตรโรงเรียนวิทยาศาสตร์ภูมิภาค ระดับชั้นมัธยมศึกษาตอนปลาย พุทธศักราช 2566 (ฉบับปรับปรุง พุทธศักราช 2567)โดยใช้กรอบโครงสร้างหลักสูตรของโรงเรียนมหิดลวิทยานุสรณ์ พุทธศักราช 2566 โดยแบ่งรายวิชาออกเป็น 2 กลุ่ม ดังนี้
รายวิชาพื้นฐาน ประกอบด้วยรายวิชา 8 กลุ่มสาระการเรียนรู้ เป็นรายวิชาให้ความรู้ทั่วไป ทักษะการเรียนรู้ และการใช้ดำรงชีวิตในสังคม
รายวิชาเพิ่มเติม แบ่งออกเป็น 2 กลุ่ม ดังนี้
รายวิชาเพิ่มเติม กลุ่มที่ 1 เป็นรายวิชาที่สร้างขึ้นเพื่อสนองและสอดคล้องกับการพัฒนานักเรียนของโรงเรียนวิทยาศาสตร์ภูมิภาค โดยนักเรียนทุกคนต้องลงทะเบียนรายวิชากลุ่มนี้ทั้งหมด รายวิชาในกลุ่มนี้ ได้แก่ ความรู้พื้นฐานสำหรับแคลคูลัส แคลคูลัส กลุ่มวิชาฟิสิกส์ เคมี ชีววิทยา ความคิดสร้างสรรค์และนวัตกรรม สัมมนาทางวิทยาศาสตร์ โครงงานวิทยาศาสตร์ บูรณาการความรู้ ทักษะชีวิต หน้าที่พลเมือง การเขียนโปรแกรมคอมพิวเตอร์ การออกแบบและพื้นฐานด้านวิศวกรรม ภาษาอังกฤษวิชาการ ภาษาต่างประเทศที่ 2
รายวิชาเพิ่มเติม กลุ่มที่ 2 เป็นรายวิชาเลือกเสรี นักเรียนสามารถเลือกได้ตามความถนัดและความสนใจ ทั้งนี้บางรายวิชาเป็นเนื้อหาที่เรียนในระดับอุดมศึกษา เช่น ปฏิบัติการทางวิทยาศาสตร์
การคัดเลือกนักเรียน

การคัดเลือกนักเรียนเข้าศึกษาโรงเรียนวิทยาศาสตร์จุฬาภรณราชวิทยาลัยทั้ง 12 แห่ง ใช้รูปแบบการสมัครและการสอบคัดเลือกในรอบแรกเหมือนกัน ส่วนการสอบในรอบที่สองนั้นเต่ละโรงเรียนจะเป็นผู้พิจารณารูปแบบ วัน เวลา และสถานที่สอบเอง
การคัดเลือกนักเรียน > ระดับชั้นมัธยมศึกษาปีที่ 1

การรับนักเรียนเข้าศึกษาในระดับมัธยมศึกษาปีที่ 1 จะรับนักเรียนที่กำลังศึกษาในชั้นประถมศึกษาปีที่ 6 หรือเทียบเท่าในปีการศึกษาที่สมัคร โดยสมัครและสอบรอบแรกผ่านโครงการพัฒนาอัจฉริยภาพวิทยาศาสตร์และคณิตศาสตร์ ของสถาบันส่งเสริมการสอนวิทยาศาสตร์และเทคโนโลยี รับนักเรียนแห่งละ 96 คน โดยแบ่งรับนักเรียนออกเป็น 2 กลุ่ม ได้แก่
กลุ่มนักเรียนจากโรงเรียนทุกโรงเรียนในเขตพื้นที่บริการของโรงเรียนวิทยาศาสตร์จุฬาภรณราชวิทยาลัยแต่ละแห่ง จำนวนไม่น้อยกว่า 88 คน
กลุ่มนักเรียนจากโรงเรียนขยายโอกาส (ได้แก่ โรงเรียนดีประจำตำบลตามประกาศของสำนักงานคณะกรรมการการศึกษาขั้นพื้นฐาน โรงเรียนประถมศึกษาที่มีนักเรียนไม่เกิน 200 คน โรงเรียนศึกษาสงเคราะห์ โรงเรียนราชประชานุเคราะห์ โรงเรียนในสังกัดกองบัญชาการตำรวจตระเวนชายแดน โรงเรียนพระปริยัติธรรม และโรงเรียนเอกชนสอนศาสนาอิสลาม) ในเขตพื้นที่บริการของโรงเรียนจุฬาภรณราชวิทยาลัยแต่ละแห่ง จำนวนไม่เกิน 8 คน
การคัดเลือกนักเรียน > ระดับชั้นมัธยมศึกษาปีที่ 4

การรับนักเรียนเข้าศึกษาในระดับมัธยมศึกษาปีที่ 4 จะรับนักเรียนที่กำลังศึกษาในชั้นมัธยมศึกษาปีที่ 3 หรือเทียบเท่าในปีการศึกษาที่สมัคร โดยสมัครและสอบรอบแรกผ่านการคัดเลือกนักเรียนเข้าศึกษาต่อในชั้นมัธยมศึกษาปีที่ 4 ของโรงเรียนมหิดลวิทยานุสรณ์ รับนักเรียนจากโรงเรียนทุกโรงเรียนในเขตพื้นที่บริการของโรงเรียนวิทยาศาสตร์จุฬาภรณราชวิทยาลัยแต่ละแห่งจำนวน 144 คน
ความร่วมมือกับต่างประเทศ

ญี่ปุ่น โดยความร่วมมือผ่านสำนักงานคณะกรรมการการศึกษาขั้นพื้นฐาน สถานเอกอัครราชทูตญี่ปุ่นประจำประเทศไทย องค์การความร่วมมือระหว่างประเทศแห่งญี่ปุ่น และกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี แห่งญี่ปุ่น
Super Science High School เริ่มความร่วมมือตั้งแต่ปี พ.ศ. 2554 ในลักษณะโรงเรียนคู่แฝด (Partner school) โดยมีกิจกรรมแลกเปลี่ยนครู นักเรียน และบุคลากรระหว่างโรงเรียน มีกิจกรรมการแลกเปลี่ยนประสบการณ์ผ่านสไกป์โดยใช้ภาษาอังกฤษ สาธิตการเรียนการสอนและกิจกรรมทางวิชาการที่เกี่ยวข้อง ตลอดจนร่วมกันนำเสนอกิจกรรมทางวิทยาศาสตร์และเทคโนโลยีของนักเรียน
การประชุมวิชาการ Thailand-Japan Student Science Fair 2015 ในวันที่ 22-24 ธันวาคม 2558 ณ โรงเรียนวิทยาศาสตร์จุฬาภรณราชวิทยาลัย เพชรบุรี ประกอบด้วยงานนำเสนอโครงงานวิทยาศาสตร์ การศึกษาดูงานโครงการอันเนื่องมาจากพระราชดำริในพื้นที่จังหวัดเพชรบุรี และกิจกรรม Science Walk Rally สำหรับนักเรียน กิจกรรมแลกเปลี่ยนประสบการสอนสำหรับครู ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาเป็นประธานในพิธีเปิดการประชุมวิชาการดังกล่าว
การประชุมวิชาการ Thailand-Japan Student ICT Fair 2016 ในวันที่ 21-23 ธันวาคม 2559 ณ โรงเรียนวิทยาศาสตร์จุฬาภรณราชวิทยาลัย ชลบุรี ประกอบด้วยงานนำเสนอโครงงานด้านเทคโนโลยีสารสนเทศและการสื่อสาร (โปรแกรมประยุกต์ หุ่นยนต์ ฮาร์ดแวร์คอมพิวเตอร์ และอินเทอร์เน็ตของสรรพสิ่ง) การศึกษาดูงานโรงงานอุตสาหกรรม และกิจกรรม ICT Workshop สำหรับนักเรียน และกิจกรรมแลกเปลี่ยนประสบการสอนสำหรับครู
การประชุมวิชาการ Thailand-Japan Student Science Fair 2018 ในวันที่ 7-9 มิถุนายน 2561 ณ โรงเรียนวิทยาศาสตร์จุฬาภรณราชวิทยาลัย พิษณุโลก ประกอบด้วยงานนำเสนอโครงงานวิทยาศาสตร์ การศึกษาดูงานด้านวิทยาศาสตร์ในพื้นที่จังหวัดพิษณุโลก และกิจกรรม Science Walk Rally สำหรับนักเรียน กิจกรรมแลกเปลี่ยนประสบการสอนสำหรับครู ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาเป็นประธานในพิธีเปิดการประชุมวิชาการดังกล่าว
มหาวิทยาลัยชูโอ ส่งนักศึกษาอาสาสมัครชาวญี่ปุ่นสอนคอมพิวเตอร์และเทคโนโลยีให้แก่ครูและนักเรียนในโรงเรียนจุฬาภรณราชวิทยาลัย ในปี พ.ศ. 2558-2560
เจแปนฟาวน์เดชัน ส่งอาสาสมัครชาวญี่ปุ่นสอนภาษาญี่ปุ่นในโรงเรียนจุฬาภรณราชวิทยาลัยและโรงเรียนอื่น ๆ ตามที่สมควร ในโครงการ NIHONGO Partners ตั้งแต่ปี พ.ศ. 2556 เป็นต้นมา
สถาบันเทคโนโลยีแห่งญี่ปุ่น (KOSEN) คัดเลือกนักเรียนชั้นมัธยมศึกษาตอนต้นเพื่อรับทุนการศึกษาไปศึกษาต่อด้านวิศวกรรมศาสตร์ที่ประเทศญี่ปุ่น
ประเพณีสำคัญ > ประเพณีเครือข่าย

จุฬาภรณ์ฯสัมพันธ์ - กิจกรรมการแข่งขันกีฬาเพื่อกระชับความสัมพันธ์ และแลกเปลี่ยนวัฒนธรรมประเพณีในท้องถิ่นจัดขึ้นระหว่างโรงเรียนในเครือข่ายทั้ง 12 แห่ง ผลัดเปลี่ยนการเป็นเจ้าภาพการจัดงาน
PCSHS Science Symposium - กิจกรรมวิชาการ การประกวดการแข่งขันโครงงานวิทยาศาสตร์ ระหว่างโรงเรียนในเครือข่ายโดยหมุนเวียนกันเป็นเจ้าภาพ มีการแบ่งจัดตามภูมิภาคในบางปีการศึกษา
ประเพณีสำคัญ > ประเพณีโรงเรียน

กิจกรรมต้อนรับนักเรียนใหม่
กิจกรรมส่งเสริมวัฒนธรรมท้องถิ่นต่างๆ - กิจกรรมที่ส่งเสริมวัฒธรรมท้องถิ่นในภูมิภาคนั้นๆ ซึ่งแตกต่างกันออกไปในแต่ละโรงเรียน เช่น ประเพณีลอยกระทง, งานฉลองและสืบสานประเพณีเทศน์มหาชาติ, ฯลฯ
วันไหว้ครู
งานกีฬาสีโรงเรียน - จัดขึ้นตามโรงเรียนในแต่ละปีการศึกษา
กิจกรรมการเลือกตั้งสภานักเรียน
กิจกรรมอำลาการจบการศึกษาของนักเรียน
ประเพณีสำคัญ > งานพิธี

พิธีถวายพระพรชัยมงคลสมเด็จเจ้าฟ้าฯ กรมพระศรีสวางควัฒน วรขัตติยราชนารี เนื่องในวันคล้ายวันประสูติ 4 กรกฎาคม ประกอบด้วย
พิธีรับมอบเข็มเครื่องแบบนักเรียนสำหรับนักเรียนใหม่ประจำปี
พิธีการทางศาสนา (พิธีทำบุญตักบาตร พิธีเจริญพระพุทธมนต์ หรือพิธีการอื่นตามบริบทของโรงเรียน)
คณะผู้บริหาร ตัวแทนครู นักเรียน เข้าเฝ้าฯ ถวายพระพรชัยมงคล
พิธีน้อมรำลึกในพระมหากรุณาธิคุณพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต 13 ตุลาคม และวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม
พิธีถวายพระพรชัยมงคล พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา
ศิษย์เก่าที่มีชื่อเสียง > โรงเรียนวิทยาศาสตร์จุฬาภรณราชวิทยาลัย นครศรีธรรมราช

ปกรณ์ อารีกุล - จบการศึกษาจากโรงเรียนวิทยาศาสตร์จุฬาภรณราชวิทยาลัย นครศรีธรรมราช ระดับมัธยมศึกษาตอนต้นรุ่นที่ 9 ระดับมัธยมศึกษาตอนปลายรุ่นที่ 12  เป็นอดีตผู้ช่วยเลขานุการรองประธานสภาผู้แทนราษฎร คนที่ 1 (ปดิพัทธ์ สันติภาดา) เป็นนักกิจกรรมเคลื่อนไหวทางการเมือง ต่อต้านคสช. ช่วง พ.ศ. 2557-2560 อดีตผู้ชำนาญการประจำตัวรังสิมันต์ โรม สมาชิกสภาผู้แทนราษฎร แบบบัญชีรายชื่อ พรรคอนาคตใหม่ ต่อเนื่องถึงพรรคก้าวไกล อดีตผู้สมัครส.ส.พรรคก้าวไกล เขต 1 นครศรีธรรมราช การเลือกตั้งส.ส.นครศรีธรรมราช 2566  ได้รับคะแนนเป็นอันดับสอง พ.ศ.2567 ได้รับการแต่งตั้งเป็นคณะทำงานการเมืองของผู้นำฝ่ายค้านในสภาผู้แทนราษฎร ( ชัยธวัช ตุลาธน ) ต่อมาได้รับการแต่งตั้งเป็นคณะทำงานการเมืองของผู้นำฝ่ายค้านในสภาผู้แทนราษฎร ( ณัฐพงษ์ เรืองปัญญาวุฒิ )
ศิษย์เก่าที่มีชื่อเสียง > โรงเรียนวิทยาศาสตร์จุฬาภรณราชวิทยาลัย เพชรบุรี

ชุติวัฒน์ จันเคน - ศิลปินวง Because of You,I Shine (BUS)
ศิษย์เก่าที่มีชื่อเสียง > โรงเรียนวิทยาศาสตร์จุฬาภรณราชวิทยาลัย ลพบุรี

วรินทร ปัญหกาญจน์ - นักแสดง ช่อง 3 เอชดี
นายอจิตะ ต้นเกตุ - รองเจ้าอาวาส
ดูเพิ่ม

สมเด็จเจ้าฟ้าฯ กรมพระศรีสวางควัฒน วรขัตติยราชนารี
กระทรวงศึกษาธิการ (ประเทศไทย)
สำนักงานคณะกรรมการการศึกษาขั้นพื้นฐาน
โรงเรียนมหิดลวิทยานุสรณ์
โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย
แหล่งข้อมูลอื่น

โรงเรียนวิทยาศาสตร์จุฬาภรณราชวิทยาลัย ตรัง เก็บถาวร 2009-09-04 ที่ เวย์แบ็กแมชชีน
โรงเรียนวิทยาศาสตร์จุฬาภรณราชวิทยาลัย นครศรีธรรมราช
โรงเรียนวิทยาศาสตร์จุฬาภรณราชวิทยาลัย สตูล
โรงเรียนวิทยาศาสตร์จุฬาภรณราชวิทยาลัย เชียงราย  เก็บถาวร 2009-02-28 ที่ เวย์แบ็กแมชชีน
โรงเรียนวิทยาศาสตร์จุฬาภรณราชวิทยาลัย พิษณุโลก
โรงเรียนวิทยาศาสตร์จุฬาภรณราชวิทยาลัย ลพบุรี
โรงเรียนวิทยาศาสตร์จุฬาภรณราชวิทยาลัย ปทุมธานี เก็บถาวร 2012-03-13 ที่ เวย์แบ็กแมชชีน
โรงเรียนวิทยาศาสตร์จุฬาภรณราชวิทยาลัย มุกดาหาร
โรงเรียนวิทยาศาสตร์จุฬาภรณราชวิทยาลัย บุรีรัมย์
โรงเรียนวิทยาศาสตร์จุฬาภรณราชวิทยาลัย เลย เก็บถาวร 2009-01-08 ที่ เวย์แบ็กแมชชีน
โรงเรียนวิทยาศาสตร์จุฬาภรณราชวิทยาลัย ชลบุรี
โรงเรียนวิทยาศาสตร์จุฬาภรณราชวิทยาลัย เพชรบุรี
สำนักบริหารงานความเป็นเลิศด้านวิทยาศาสตร์ศึกษา เก็บถาวร 2023-08-06 ที่ เวย์แบ็กแมชชีน
| ด ค กกลุ่มโรงเรียนวิทยาศาสตร์จุฬาภรณราชวิทยาลัย |
| --- | --- | --- |
| สัญลักษณ์ |  แคแสด  พระปรมาภิไธยย่อ จ.ภ.  |  |
| วิทยาลัย |  โรงเรียนวิทยาศาสตร์จุฬาภรณราชวิทยาลัย  |  |
| วิทยาเขตดั้งเดิม |  เชียงราย  พิษณุโลก  เลย  มุกดาหาร  บุรีรัมย์  ลพบุรี  ปทุมธานี  ชลบุรี  เพชรบุรี  นครศรีธรรมราช  ตรัง  สตูล  |  |
| วิทยาเขตจัดตั้งใหม่ |  สุพรรณบุรี  สระแก้ว  กาฬสินธุ์  อุบลราชธานี  ลำปาง  กำแพงเพชร  |  |
| บุคคลสำคัญ |  สมเด็จเจ้าฟ้าฯ กรมพระศรีสวางควัฒน วรขัตติยราชนารี (พระราชทานนาม)  |  |
 หมวดหมู่  โครงการ
วัดสุคันธาวาส (จังหวัดสมุทรปราการ)

| วัดสุคันธาวาส |
| --- | --- |

ชื่อสามัญ: วัดสุคันธาวาส, วัดสุคันธ์
ที่ตั้ง: เลขที่ 84 หมู่ที่ 8 ซอยวัดสุคันธาวาส ถนนรัตนโกสินทร์ 200 ปี ตำบลบางบ่อ อำเภอบางบ่อ จังหวัดสมุทรปราการ 10560
ประเภท: วัดราษฎร์
นิกาย: มหานิกาย
พระประธาน: หลวงพ่อโต
เจ้าอาวาส: พระวชิรธรรมวิธาน (สมนึก สมาหิโต ป.ธ.๖)
 สถานีย่อยพระพุทธศาสนา
วัดสุคันธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านคลองสุคันธ์ ตำบลบางบ่อ อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 28 ไร่ 2 ตารางวา ที่ธรณีสงฆ์มีจำนวน 4 แปลง เนื้อที่ 271 ไร่ 2 งาน 89 ตารางวา
วัดสุคันธาวาสเดิมตั้งอยู่ในคลองสุคันธ์ ห่างจากที่ตั้งปัจจุบันประมาณ 25 เส้น หรือประมาณ 750 เมตร น่าจะสร้างขึ้นเมื่อประมาณ พ.ศ. 2324 ในปลายสมัยกรุงธนบุรี ต่อมาได้ย้ายวัดมาสร้างขึ้นใหม่ในที่ตั้งปัจจุบันเมื่อ พ.ศ. 2492 โดยพลเรือเอก สินธุ์ กมลนาวิน ร่วมดำเนินการกับประชาชน วัดได้รับพระราชทานวิสุงคามสีมาครั้งหลังเมื่อวันที่ 18 กุมภาพันธ์ พ.ศ. 2495 และได้ผูกพัทธสีมาเมื่อวันที่ 11 มีนาคม พ.ศ. 2498 วัดได้รับการยกย่องให้เป็นวัดพัฒนาตัวอย่างใน พ.ศ. 2514
ปูชนียวัตถุที่สำคัญของวัดคือ หลวงพ่อโต ซึ่งประดิษฐานอยู่ในอุโบสถ มีอายุเก่าแก่มากกว่า 200 ปี มีตลาดน้ำคลองพระองค์เจ้าไชยานุชิตตั้งอยู่ด้านหน้าวัด
07 โชว์

| 07 โชว์ |
| --- | --- |
ประเภท: วาไรตี้,ซิทคอม, เกมโชว์
พัฒนาโดย: บริษัท เจเอสแอล จำกัด
พิธีกร: สัญญา คุณากร   สุวนันท์ คงยิ่ง   สันติสุข พรหมศิริ   เชษฐวุฒิ วัชรคุณ   วรรธนะ กัมทรทิพย์
ประเทศแหล่งกำเนิด: ไทย
ภาษาต้นฉบับ: ไทย
การผลิต
ความยาวตอน: 2 ชั่วโมง (ยุคแรก)  1 ชั่วโมง 15 นาที (ยุคหลัง)
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: มีนาคม พ.ศ. 2540 – 17 ตุลาคม พ.ศ. 2553
การแสดงที่เกี่ยวข้อง
วิก 07 ศูนย์ 07
07 โชว์ เป็น รายการสดประเภทวาไรตี้,ซิทคอม,เกมโชว์ทางโทรทัศน์ ของบริษัท เจเอสแอล จำกัด ที่ทำรายการให้กับสถานีโทรทัศน์สีกองทัพบกช่อง 7
ประวัติ

รายการ "07 โชว์" สร้างโดย เจเอสแอล ออกอากาศครั้งแรกในปี พ.ศ. 2540 โดยเสนอเป็นประจำทุกบ่ายวันอาทิตย์ ทางช่อง 7 สี โดยเป็นรายการสดประเภทวาไรตี้โชว์ ที่เสนอเรื่องเพลง ละคร ข่าวดารา และเกมการแข่งขัน ด้วยรูปแบบการนำเสนอที่สนุกสนาน ตื่นเต้น เข้าถึงผู้ชมได้ง่าย ลักษณะการถ่ายทำใช้ห้องส่งของเจเอสแอล แล้วทำการถ่ายทอดสดผ่านสถานีไปยังผู้ชมทั่วประเทศ รายการนี้ได้รับความนิยมอย่างต่อเนื่อง และยังได้สร้างศิลปินนักร้อง รวมทั้งนักแสดงมากมาย จนถึงปัจจุบัน
รายการออกอากาศครั้งสุดท้ายเมื่อวันอาทิตย์ที่ 17 ตุลาคม พ.ศ. 2553 โดยเปลี่ยนเป็นรายการ กิ๊กดู๋ (ภายหลังใช้ชื่อว่า กิ๊กดู๋ สงครามเพลงเงินล้าน) ร่วมกับบริษัท ทริปเปิ้ลทู จำกัด ซึ่งเริ่มออกอากาศตั้งแต่วันที่ 24 ตุลาคม 2553 รวมระยะเวลาการออกอากาศได้ 23 ปี (หากเริ่มนับจากรายการ วิก 07 และ ศูนย์ 07 อย่างต่อเนื่อง)
ระยะเวลาออกอากาศ

ปี 2540 - 2541 วันอาทิตย์ เวลา 15.20 น. - 17.20 น.
ปี 2541 - 2543 วันอาทิตย์ เวลา 15.45 น. - 17.30 น.
ปี 2544 - 2549 วันอาทิตย์ เวลา 16.00 น. - 17.30 น.
ปี 2550 - 17 ต.ค.2553 วันอาทิตย์ เวลา 15.45 น. - 17.00 น.
พิธีกร > พิธีกรหลัก

สัญญา คุณากร พ.ศ. 2540 - 17 ตุลาคม 2553
สันติสุข พรหมศิริ พ.ศ. 2540 - 4 กรกฎาคม 2553
สุวนันท์ คงยิ่ง พ.ศ. 2550 - 17 ตุลาคม 2553
เชษฐวุฒิ วัชรคุณ พ.ศ. 2546 - 17 ตุลาคม 2553
วรรธนะ กัมทรทิพย์ พ.ศ. 2546 - 17 ตุลาคม 2553
อนุวัฒน์ ชูเชิดรัตนา พ.ศ. 2551 - 17 ตุลาคม 2553
ภัทรนิษฐ์ แก้วมณี พ.ศ. 2551 - 17 ตุลาคม 2553
เชาวลิต ศรีมั่นคงธรรม พ.ศ. 2553 - 17 ตุลาคม 2553
ชนิกา สุจริตกุล พ.ศ. 2543
ดนุพร ปุณณกันต์ พ.ศ. 2545 - 2548
พิชยดนย์ พึ่งพันธ์ พ.ศ. 2551 - 2552
พิธีกร > พิธีกรรับเชิญ

สุริวิภา กุลตังวัฒนา เนื่องจากว่า สัญญา คุณากร อาจจะติดภารกิจหรือไปต่างประเทศ ไม่สามารถรับหน้าที่เป็นพิธีกรได้
ดวงตา ตุงคะมณี เนื่องจาก สัญญา คุณากร ไปแต่งงาน
พิธีกร > นักแสดงประจำรายการ

จาตุรงค์ พลบูรณ์(มกจ๊ก) 2540 - 2544
โก๊ะตี๋ อารามบอย 2540 - 2544
ยาว อยุธยา 2540- 2543
สีหนุ่ม เชิญยิ้ม 2540 - 2544
ช่วงต่าง ๆ ของรายการ > ทายผลโหวตกับรีจอยส์

ในช่วงนี้ผู้สนับสนุนคือแชมพูรีจอยส์ กติกาช่วงแรกคือ ผู้ชมจากทางบ้านสามารถโทรศัพท์เข้ามาร่วมสนุกได้ในช่วงนี้ (ซึ่งทางรายการจะเปิดโอกาสให้โทรเข้ามา หลังจากพักโฆษณาของช่วงนี้) จากนั้นจะได้รับการติดต่อกลับจากทางรายการ และเมื่อได้รับการติดกลับไปแล้ว ผู้โชคดีมีสิทธิ์เข้ามาร่วมรายการที่กำลังถ่ายทอดสด และรับเงินรางวัลไปก่อน 5,000 บาท จากนั้นผู้เข้าแข่งขันจะต้องทายให้ถูกว่าพิธีกรทั้ง 2 คน ที่ได้มาร้องเพลงคือใครบ้าง (จากการเปิดแผ่นป้ายเจอ) ต่อมาได้เปลี่ยนกติกาเล็กน้อย คือ ให้ทายว่าทีมที่ชนะคือทีมหมายเลขใด จากนั้นให้เลือกแผ่นป้ายว่าจะได้คูณเงินรางวัลที่มีอยู่ไปอีกกี่เท่า โดยจะมีเลข 2 กับ 3 ซึ่งถ้าทายทีมที่ชนะได้ถูก เงินรางวัลที่มีอยู่จะถูกคูณตามจำนวนที่เปิดเจอ แต่ถ้าทายผิดจะได้รับเงินรางวัลที่มีอยู่เดิม 5,000 บาท กลับบ้านไป
ช่วงต่าง ๆ ของรายการ > ดวลไมค์ดวลมุก

จะเป็นการนำเสนอความสนุกสนานผ่าน 4 นักแสดงประจำช่วงนี้ อาทิ จาตุรงค์ มกจ๊ก, โก๊ะตี๋ อารามบอย, ยาว อยุธยา และ ศรีหนุ่ม เชิญยิ้ม โดยในแต่ละสัปดาห์จะมีแขกรับเชิญมาร่วมโชว์และพูดคุยต่าง ๆในประเด็นที่น่าสนใจ และจะเน้นมุขสดเป็นส่วนใหญ่ โดยจะหยิบเหตุการณ์ในปัจจุบันมานำเสนอแบบทันด่วน ซึ่งการพูดคุยหรือการโชว์นั้นต้องอาศัยทั้งไหวพริบและปฏิภาณ
ช่วงต่าง ๆ ของรายการ > โชว์ฮอต คนฮิต

จะเป็นช่วงการแสดงโชว์และพูดคุยสัมภาษณ์จากศิลปินของค่ายต่าง ๆ
ช่วงต่าง ๆ ของรายการ > มิวสิคแอ็คชั่นโชว์

ก่อนจะร้องเพลง จะให้ผู้เข้าแข่งขันเลือกป้ายมา 1 ป้าย จาก 3 ป้าย เพื่อเลือกเรียงลำดับการร้องเพลง จากนั้นผู้เข้าแข่งขันต้องร้องเพลงที่เลือกจากป้ายนั้นมา เพื่อขอคะแนนโหวตจากผู้ชมทางบ้านที่กำลังรับชมอยู่ในขณะนั้นโทรศัพท์โหวตเข้ามา เมื่อร้องครบทั้ง 3 คนแล้ว พิธีกรจะประกาศผลคะแนนโหวต ถ้าผู้แข่งขันคนไหนมีคะแนนโหวตน้อยที่สุด ตกรอบ ทันที ส่วนอีก 2 คนที่เหลือ จะเข้าสู่รอบต่อไป ส่วนคนที่ตกรอบแรกผู้ชมทางบ้านที่ร่วมโหวตเข้ามา จะได้รับเงินรางวัล 5,000 บาท (ในช่วงแรกที่เริ่มเกมนี้ หลังจบโชว์ร้องเพลงทั้ง 3 คน พิธีกรจะเปิดให้ผู้ชมในห้องส่ง ส่งเสียงเชียร์เพื่อวัดระดับเสียงเป็นคะแนนให้กับผู้แข่งขันคนนั้น โดยคะแนนในส่วนนี้จะไปรวมกับคะแนนโหวตจากผู้ชมทางบ้านที่โทรศัพท์โหวตเข้ามา ภายหลังจึงเปลี่ยนเป็นระบบโหวตกดปุ่มไฟแดงไฟเขียวเป็นคะแนนให้กับผู้แข่งขันคนนั้น ถ้าไฟเขียวคือเข้ารอบ แต่ถ้าไฟแดงคือตกรอบ)
ในช่วงปลายปี พ.ศ. 2542 ถึงกลางปี พ.ศ. 2543 ได้เพิ่มช่วงพิเศษ "พบโชค พบฟาบูโลโซ" ซึ่งเป็นการแจกรางวัลพิเศษ โดยจาตุรงค์และโก๊ะตี๋จะไปค้นหาผู้โชคดีที่ใช้ผลิตภัณฑ์ทำความสะอาดบ้านยี่ห้อ "ฟาบูโลโซ" ซึ่งเป็นผู้สนับสนุนหลักในช่วงนี้ ซึ่งผู้โชคดีที่ใช้ผลิตภัณฑ์ดังกล่าว จะต้องเลือกแผ่นป้าย 3 แผ่นป้าย เพื่อเลือกหมายเลขเชียร์ผู้เข้าแข่งขันที่กำลังร่วมรายการ หากหมายเลขที่เลือกมาทำคะแนนโหวตได้สูงที่สุด ผู้โชคดีจะได้รับเงินรางวัล 10,000 บาท แต่ถ้าคะแนนโหวตน้อยกว่า ผู้โชคดีจะได้รับเงินรางวัล 3,000 บาท
ในช่วงปี พ.ศ. 2544 จนถึงรายการยุติการออกอากาศ ได้ยกเลิกระบบเปิดแผ่นป้าย
ในช่วงปี 2545 ได้เพิ่มเป็น 4 ทีม ทีมละ 3 คน
ในช่วงปี 2546-2547 ได้ลดเป็น 3 ทีม ทีมละ 4 คน
ในช่วงปี 2547-2548 มี 3 ทีม แต่ลดจาก ทีมละ 4 คน เป็น ทีมละ 3 คน
ในช่วงปี 2545 - 2546,พ.ศ. 2547 - 2548 และ พ.ศ. 2551-2553 ได้อยู่ในช่วงรอบตัดสินและทดแทนรอบแอ็คชั่นผจญภัย
ช่วงต่าง ๆ ของรายการ > แอ็คชั่นผจญภัย (รูปแบบแรกและรูปแบบที่ 4)

ในรอบนี้ผู้ที่เข้ารอบทั้ง 2 คนจะมีแผ่นป้ายผู้สนับสนุนหลักทั้งหมด 12 ป้าย โดยหลังแผ่นป้ายจะเป็นเกมต่างๆ ถ้าเปิดเจอแผ่นป้ายที่เป็นเกมก็เล่นเกมตามที่ป้ายบอก ภายในเวลา 60 วินาที เมื่อคนใดคนหนึ่งเล่นเกมเสร็จก่อนหมดเวลาจะถือว่าชนะทันที หรือเมื่อหมดเวลา หากผู้แข่งขันคนไหนทำผลงานได้ดีกว่าก็จะได้คะแนนในเกมนี้ไป โดยผู้ชนะจะได้ 100 คะแนน ส่วนผู้แพ้ได้ 50 คะแนน ถ้าผู้แข่งขันคนไหนชนะทั้ง 2 เกม ก็จะได้คะแนนสูงสุดรวม 200 คะแนน และได้เข้ารอบแจ็คพอตไป ส่วนผู้ที่มีคะแนนน้อยกว่าตกรอบทันที พร้อมกับได้รับเงินรางวัลปลอบใจ 20,000 บาท ส่วนผู้ชมทางบ้านที่โทรศัพท์โหวตเข้ามา จะได้รับเงินรางวัล 10,000 บาท ถ้าหากผู้เข้าแข่งขันทั้ง 2 คน ชนะ2เกมจะได้เข้าไปรอบแจ๊คผอตทั้ง2คน
ในช่วง07โชว์ยุคที่2ตอนกลาง ก็ได้นำเกมนี้กลับมาเล่นอีกครั้ง แต่ปรับกติกาเล็กน้อย คือ จะมีแผ่นป้าย 18 ป้าย ในแต่ละฝั่ง โดยฝั่งซ้ายเป็นป้ายจะเป็นเกมต่าง ๆ และฝั่งขวาเป็นเงินรางวัล 5,000 บาท 5 ป้ายและป้ายผู้สนับสนุนหลักอีก 4 ป้าย (ผู้สนับสนุนในรอบนี้คือ ผงซักฟอกแอทแทค - น้ำยาทำความสะอาดมาจิคลีน และผงซักฟอกบิ๊กตามลำดับ) ถ้าหากว่าเจอเกมตามป้ายก็เล่นเกมตามป้าย แล้วถ้าคนใดคนหนึ่งเล่นเสร็จก่อน คนนั้นจะเป็นผู้ชนะและจะมีสิทธิ์เปิด 2 ป้าย และถ้าใครสะสมเงินรางวัลเยอะที่สุด คนนั้นจะเข้ารอบแจ็คพอตทันที ถ้าทั้ง2คน สะสมเงินรางวัลสูงสุดเท่ากัน ทั้ง2คนผ่านเข้ารอบแจ๊คผอต
เมื่อผู้แข่งขันที่เข้ารอบนี้ถ้าเป็นสุภาพสตรี พิธีกรจะเพิ่มจำนวนโอกาสชนะในแต่ละเกมให้ง่ายขึ้น เพื่อลดในการได้เปรียบเสียเปรียบระหว่างการแข่งขัน
เกมนี้เริ่มใช้ตั้งแต่ปี พ.ศ. 2540 - 2541 และ พ.ศ. 2544 - 2545
ช่วงต่าง ๆ ของรายการ > แอ็คชั่นผจญภัย (รูปแบบที่ 2)

ในรอบนี้จะมีกุญแจในกรง ฝั่งละ 16 ดอก ,การ์ดผลึก ฝั่งละ 6 แท่ง และตู้ในกรง ฝั่งละ 16 ตู้  ผู้แข่งขันที่เข้ารอบทั้ง 2 คน ก่อนจะเล่นจะเลือกให้ใครไปก่อน ถ้าใครไปก่อน ผู้เข้าแข่งขันที่เลือก ก็จะได้ไปฝั่งไดฝั่งหนึ่งและเข้าไปแข่งทีละคนภายในเวลา 90 วินาที โดยด่านแรกให้ไปเปิดแผ่นหาแท่งผลึก จากนั้นให้ไปที่ปุ่มเหยียบไฟ และเมื่อเหยียบไฟครบจนได้ยินเสียงสัญญาณแล้ว ก็จะเข้าไปหยิบกุญแจเพื่อไขตู้เปิดหาแท่งผลึกเพื่อไขออก (โดยการหากุญแจและไขกุญแจนั้นต้องทำให้ทันเวลา) ถ้าผู้เข้าแข่งขันคนใดคนหนึ่งถึงเส้นชัยก่อนหมดเวลา เกมของผู้เข้าแข่งขันคนใดคนหนึ่งหยุดลงทันที จากนั้นพิธีกรก็จะนับแท่งผลึก  ยกตัวอย่างเช่น ผู้แข่งขันคนแรกเปิดตู้ได้แท่งผลึกมา 6 แท่ง ผู้แข่งขันคนนั้นมีสิทธิ์ได้เปิดป้ายถึง 6 แผ่นป้าย แต่ในทางตรงกันข้าม ถ้าผู้แข่งขันอีกคนเปิดตู้เจอแท่งผลึกในจำนวนที่น้อยกว่า ผู้แข่งขันคนนั้นก็จะได้เปิดป้ายน้อยลงตามจำนวนแท่งผลึกที่ได้รับมา หลังจากนั้นจะมีแผ่นป้ายผู้สนับสนุนทั้งหมด 12 ป้าย ซึ่งจะมีเลข 0 (4 ป้าย) เงินรางวัล 3,000 บาท (4 ป้าย) และเงินรางวัล 5,000 บาท (4 ป้าย) ซึ่งผู้แข่งขันคนใดสะสมเงินรางวัลได้มากที่สุด จะได้เข้าไปเล่นในรอบแจ็คพอตทันที ถ้าทั้ง 2 คน สะสมเงินได้เท่ากัน ทั้ง 2 คน จะได้ผ่านเข้ารอบแจ๊คผอต ส่วนผู้ที่ตกรอบจะได้รับเงินรางวัลปลอบใจ 20000฿ เป็นรางวัลพิเศษกลับไปบ้าน และผู้ชมทางบ้านที่โทรศัพท์โหวตเข้ามา จะได้รับเงินรางวัล 10,000 บาท
ผู้สนับสนุนหลักในรอบนี้คือผงซักฟอกบิ๊ก
เกมนี้เริ่มใช้ตั้งแต่ปี2541-2542
ช่วงต่าง ๆ ของรายการ > แอ็คชั่นผจญภัย (รูปแบบที่ 3)

ในรอบนี้ผู้แข่งขัน 2 คนที่เข้ารอบ จะต้องเลือกป้าย "บิ๊ก" ซึ่งมีให้เลือก 2 ป้าย คือ ขนาด 5,000 กรัม และขนาด 200 กรัม เพื่อให้เลือกว่าจะได้ลูกบอลสีอะไร โดยที่ด้านหลังของแผ่นป้าย จะมีรูปของลูกบอลสีน้ำเงินหรือสีส้มอย่างละ 1 สี หลังจากเลือกแผ่นป้ายแล้ว จะมีลูกบอลในอ่าง 32 ลูก โดยจะเป็นลูกบอลสีน้ำเงินและสีส้ม อย่างละ 16 ส่วนลูกที่เหลือจะเป็นสีอื่นที่เสริมเข้ามา โดยให้ผู้เข้าแข่งขันลงไปที่อ่างบอลเพื่อหยิบลูกบอลหลังจากที่เปิดแผ่นป้ายก่อนเล่นเกม จากนั้นผู้แข่งขันจะต้องปาลูกบอลจากอ่างเพื่อเข้าช่องตามแผ่นป้าย  โดยแท่นแผ่นป้ายจะหมุนไปเรื่อย ๆ ซึ่งมีเวลาในการเล่น 90 วินาที ถ้าปาลงช่องแผ่นป้ายไหน จะมีผลต่อการเปิดป้ายนั้น ๆ ยกตัวอย่างเช่น ปาเข้า 8 ช่อง ได้เปิด 8 แผ่นป้าย ปาเข้า 16 ช่อง ได้เปิด 16 ป้าย เป็นต้น แต่ถ้าผู้แข่งขันทั้ง 2 คน ปาลูกบอลเข้าช่อง 16 ช่องเท่ากัน เกมก่อนเปิดป้ายเงินรางวัลจะหยุดลงทันที โดยหลังแผ่นป้ายผู้สนับสนุนรายการ 12 ป้าย จะมีเงินรางวัล 3,000 บาท และ 5,000 บาท อย่างละ 7 ป้าย และป้ายผู้สนับสนุนหลัก ซึ่งมีค่าถึง 10,000 บาท 2 แผ่นป้าย ผู้แข่งขันท่านไหนสะสมเงินรางวัลได้มากที่สุด จะผ่านเข้าสู่รอบแจ็คพอตทันที แต่ถ้าผู้เข้าแข่งขันทั้ง 2 คน มีเงินรางวัลเท่ากันหลังจบเกมส์ ผู้เข้าแข่งขันทั้ง 2 คน จะผ่านเข้ารอบแจ๊คพอต ส่วนผู้ที่ตกรอบจะได้รับเงินรางวัลปลอบใจ 20000฿ เป็นรางวัลพิเศษกลับไปบ้าน และผู้ชมทางบ้านที่โทรศัพท์โหวตเข้ามา จะได้รับเงินรางวัล 10,000 บาท
ผู้สนับสนุนหลักในรอบนี้คือผงซักฟอกบิ๊ก
ต่อมาได้มีการเปลี่ยนกติกาและฉากบางส่วน โดยการยกเลิกการเปิดแผ่นป้ายหาสีลูกบอลก่อนเล่นเกม และเปลี่ยนสีลูกบอลจากสีน้ำเงินและสีส้มเป็นสีน้ำเงินและสีเขียว ลดจำนวนลูกบอลจาก 32 ลูก เป็น 16 ลูกเปลี่ยนจากบอลสีอื่นในอ่างเป็นโฟมในอ่างแทน เพิ่มอุโมงค์และเปลี่ยนจากแท่นแผ่นป้ายหมุนเป็นกำแพงแผ่นป้าย แต่กติกาที่เหลือยังเหมือนเดิม คือ การปาบอลเข้าช่องของแผ่นป้าย โดยจะมีลูกบอลในอ่าง 16 ลูก แบ่งเป็นสีน้ำเงินและสีเขียว อย่างละ 8 ลูก โดยให้ผู้เข้าแข่งขันเลือกว่าจะเอาสีฟ้าหรือสีเขียว เมื่อเลือกเสร็จก็จะเตรียมตัวลงไปที่อ่างโฟมเพื่อหยิบลูกบอล จากนั้นให้ลอดอุโมงค์ เมื่อถึงที่แท่นแผ่นป้ายแล้ว ให้หยิบลูกบอลแล้วปาใส่ช่อง ภายในเวลา 2 นาที โดยจะวัดจากการปาลูกบอลเข้าช่อง ยกตัวอย่างเช่น ปาเข้า 8 ช่อง ได้เปิด 8 แผ่นป้าย ถ้าผู้เข้าแข่งขันทั้ง 2 คน ปาบอลเข้าช่อง 8 ช่องเท่ากัน เกมก่อนเปิดป้ายเงินรางวัลจะหยุดลงทันที โดยหลังแผ่นป้ายผู้สนับสนุนหลักมีทั้งหมด 16 ป้าย แบ่งเป็นเลข 0 (4 ป้าย) เงินรางวัล 3,000 บาท (4 ป้าย) เงินรางวัล 5,000 บาท (4 ป้าย) และป้ายผู้สนับสนุนหลักซึ่งมีค่าถึง 10,000 บาท (4 ป้าย) ผู้แข่งขันท่านไหนสะสมเงินรางวัลได้มากที่สุด จะผ่านเข้าสู่รอบแจ็คพอตทันที ส่วนผู้ที่ตกรอบจะได้รับเงินรางวัลปลอบใจ 20000฿ เป็นรางวัลพิเศษกลับไปบ้าน และผู้ชมทางบ้านที่โทรศัพท์เชียร์กันเข้ามา จะได้รับเงินรางวัล 10,000 บาท
ผู้สนับสนุนหลักในรอบนี้คือผงซักฟอกแอคแทค
เกมนี้เริ่มใช้ตั้งแต่ปี พ.ศ. 2542 - 2544
ช่วงต่าง ๆ ของรายการ > รอบตัดสิน (รูปแบบปี พ.ศ. 2546 - 2547)

โดยในรอบนี้ผู้สนับสนุนในรอบนี้คือ ถั่วลันเตาอบกรอบ สแน็คแจ๊ค โดยมีแผ่นป้ายผู้สนับสนุนอยู่ 18 ป้าย ซึ่งมีเลข 0 - 16 อย่างละ 1 ป้าย และป้ายแจ็คพอต 1 ป้าย โดยให้แต่ละทีมเลือกป้ายครั้งละ 1 ป้าย เพื่อหาคะแนน ทีมไหนทำคะแนนได้เยอะกว่าเป็นผู้ชนะ แต่ถ้าในกรณีเจอป้ายแจ็คพอต ทีมนั้นจะชนะโดยอัตโมมัติทันที ทีมไหนชนะครบ 2 รอบ จะเข้าสู่รอบแจ็คพอตไปเลย
ในรอบนี้ ทีมไหนมีคะแนนโหวตทางบ้านเยอะกว่า จะมีสิทธิ์เปลี่ยนป้ายได้ 1 ครั้ง ซึ่งจะใช้หรือไม่ใช้ก็ได้แล้วแต่ผู้แข่งขันพิจารณา